
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	8 septembrie 2009

	Nr.
	27/388


R A P O R T

asupra proiectului de Lege pentru aprobarea Ordonanţei de urgenţă a Guvernului nr.41/2009 privind unele măsuri în domeniul salarizării personalului din sectorul bugetar pentru perioada mai-decembrie 2009
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 300 din 17 iunie 2009 cu dezbaterea pe fond în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.41/2009 privind unele măsuri în domeniul salarizării personalului din sectorul bugetar pentru perioada mai-decembrie 2009.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.411/29.04.2009)
· avizul favorabil al Comisiei pentru buget, finanţe şi bănci (nr.22/364/23.06.2009)
· avizul favorabil al Comisiei juridice, de disciplină şi imunităţi (nr.31/601/24.06.2009)
Proiectul de lege are ca obiect de reglementare promovarea unor măsuri în domeniul salarizării personalului din sectorul bugetar în sensul prelungirii aplicării, pentru perioada 1 mai - 31 decembrie 2009, a actelor normative care reglementează salarizarea categoriilor de personal din acest sector.
Comisia propune Plenului Camerei Deputaţilor aprobarea proiectului de lege  în forma prezentată de Senat întrucât este necesară prelungirea perioadei de aplicare a prevederilor actelor normative care reglementează salarizarea personalului din sectorul bugetar, neadoptarea acestuia conducând la un vid legislativ ce ar afecta personalul din sectorul bugetar.
Proiectul de lege  face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 2 septembrie 2009 a participat, în conformitate cu prevederile art.55 din Regulamentul Camerei Deputaţilor, d-na Oana Badea, secretar de stat în Ministerul Educaţiei, Cercetării şi Inovării.

La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu 13 voturi pentru şi 4 voturi împotrivă.
Proiectul de lege  a fost adoptat de Senat în şedinţa din 9 iunie 2009.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

PREŞEDINTE,




SECRETAR,


Victor Paul Dobre



Kerekes Karoly

Întocmit,

Expert parlamentar Monica Rallu CURTA

